**Szentendre Város Önkormányzat**

**Polgármesterének**

**158/2020. (XI.23.) számú határozata**

Szentendre Város Önkormányzat Polgármestereként a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján, a 478/2020. (XI.3.) Korm. rendelettel kihirdetett veszélyhelyzetre tekintettel a koronavírus világjárvány gazdasági hatásainak enyhítése érdekében úgy döntök, hogy

**2020. november 11. napjától a vendéglátó üzletek rendes működését korlátozó védelmi intézkedések fennállásáig a Szentendre Város Önkormányzat tulajdonában álló helyiségben működtetett vendéglátó tevékenységet végző bérlők bérleti díj kedvezményben részesülnek az alábbiak szerint:**

* 1. **azok a bérlők, akik 2020. november 11. napja után a vendéglátó üzletekre vonatkozó védelmi intézkedések betartásával továbbra is működnek (pl. elvitelre alkalmas ételeket készítenek vagy házhoz szállítanak), havi 50%-os bérleti díj kedvezményben részesülnek,**
  2. **azok a bérlők, akik 2020. november 11. napja után a veszélyhelyzetre tekintettel semmilyen szolgáltatást nem nyújtanak, havi 100 %-os bérleti díj kedvezményben részesülnek.**

**Felelős: Polgármester**

**Határidő: azonnal, a korlátozó védelmi intézkedések fennállásáig**

**Végrehajtásért közvetlenül felelős: Pénzügyi Iroda**

**Szentendre, 2020. november 23.**

**Fülöp Zsolt s. k.**

**polgármester**